PROJEKTS uz 25.09.2025.

vēlamais datums izskatīšanai: IKSSK sēdē 01.10.2025.

domes sēdē 30.10.2025.

sagatavotājs un ziņotājs: Megija Lorence

PROTOKOLLĒMUMS

2025. gada 30. oktobrī

**Par finansiālo atbalstu dalībai starptautiskā dziesmu konkursā Maltā 9.10.-13.10.2025**

Ādažu novada pašvaldība izskatīja Vārds Uzvārds (adrese:) 04.08.2025. iesniegumu (reģ. Nr. ĀNP/1-11-1/25/4557) par finansiālo atbalstu meitas Vārds Uzvārds dalībai starptautiskajā dziesmu konkursā Maltā saskaņā ar pašvaldības 2025. gada 25. septembra nolikumu Nr. 11 “Iniciatīvas projektu finansēšanas kārtība Ādažu novada pašvaldībā” (turpmāk – Nolikums). Atbalsts tiek lūgts uzturēšanās un dzīvošanas izmaksu segšanai 370 *euro* apmērā.

Saskaņā ar Nolikuma 41. un 42. punktu uz līdzfinansējumu var pretendēt Latvijas vispārējās pamatizglītības vai vidējās izglītības iestādes, profesionālās ievirzes izglītības iestādes un profesionālās vidējās izglītības iestādes mākslās izglītojamais, ja viņa un vismaz viena no vecākiem deklarētā dzīves vieta vismaz gadu pirms līdzfinansējuma pieprasīšanas ir Ādažu novada administratīvajā teritorijā. Pašvaldība piešķir līdzfinansējumu ar mērķi veicināt augsta mākslinieciskā līmeņa sasniegšanu un kultūras un mākslas popularizēšanu.

Pašvaldība konstatēja, ka pēc Valsts izglītības informācijas sistēmas datiem Vārds Uzvārds mācās Ādažu vidusskolas 6. klasē, bērna un viena vecāka deklarētā adrese ir Ādažu novadā.

Starptautiskā konkursa “Arpeggio – International singing competition 2025 edition” formāts atbilst Noteikumu 4. pielikumā noteiktajiem kritērijiem:

1. konkursa organizētājam ir tīmekļvietne, vai pieejams publisks profils sociālajos tīklos, ar informāciju par konkursu;
2. ir pievienots diploms par Augstiem sasniegumiem (laureāta diploms) starptautiska vai valsts līmeņa konkursos pēdējo 3 mācību gadu laikā;
3. ir pievienots konkursa nolikums;
4. ir pievienota izglītības iestādes ieteikuma vēstule par izglītojamā dalību konkursā.

Centrālās pārvaldes Izglītības un jaunatnes nodaļas budžetā ir paredzēti līdzekļi pozīcijā “Izglītības projekti”, ko var izmantot jauniešu konkursu dažādu izdevumu segšanai, t.sk., uzturēšanās un dzīvošanas izdevumu apmaksai.

Atbilstoši Nolikuma 51.punktam Iesniedzēja ir iesniegusi izdevumu attaisnojošu dokumentu Izglītības un jaunatnes nodaļai.

Līdzfinansējuma saņēmējam ir pienākums mēneša laikā pēc dalības ārvalstu mēroga pasākumā iesniegt elektroniski Izglītības un jaunatnes nodaļai informāciju par sasniegtajiem rezultātiem projektā, īsu aprakstu par projekta norisi un fotogrāfijas, pretējā gadījumā neizpilde tiks uzskatīta par diskreditējošu faktoru.

Pamatojoties uz Pašvaldību likuma 5. pantu, Nolikuma 41. punktu, kā arī domes Izglītības, kultūras, sporta un sociālās komitejas 01.10.2025. un domes atzinumu, Ādažu novada pašvaldības dome

**NOLEMJ:**

1. **Piešķirt** pašvaldības līdzfinansējumu 370 *euro* Vārds Uzvārds dalībai *ARPEGGIO INTERNATIONAL SINGING COMPETITION* konkursā, š.g. 9. - 13. oktobrī, Maltā.
2. Finanšu līdzekļus 1. punkta izpildei nodrošināt no Izglītības un jaunatnes nodaļas 2025. gada budžeta tāmes.
3. Centrālās pārvaldes Grāmatvedības nodaļai pārskaitīt 1. punktā noteikto līdzfinansējumu iesniedzējas norādīto kontu kredītiestādē viena mēneša laikā pēc dalības konkursā faktisko izdevumu attaisnojošu dokumentu iesniegšanas Ādažu novada pašvaldībā.
4. Vārds Uzvārds - mēneša laikā pēc Vārds Uzvārds dalības pasākumā iesniegt elektroniski Izglītības un jaunatnes nodaļai Nolikuma 52. punktā noteikto informāciju.
5. Izglītības un jaunatnes nodaļas vadītājai veikt lēmuma izpildes kontroli.

\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

*@ - IJN, GRN, FIN, iesniedzējai*